Man, vrou in Krugersdorp geskietArgieffoto: Nico Strydom ŉ Man is dood en ŉ vrou, met wie hy vermoedelik getroud was, is gewond in ŉ skietvoorval Donderdagoggend by ŉ huis in Krugersdorp in Gauteng. Athlenda Mathe, woordvoerder van Netcare 911, het gesê die voorval het omstreeks 08:00 by ŉ huis in Fosterstraat plaasgevind. “Die man was reeds dood toe paramedici by die toneel opgedaag het. Die vrou was in ŉ kritieke toestand en is gestabiliseer voor sy met ŉ ambulans na ŉ nabygeleë hospitaal geneem is,” het Mathe gesê. Kapt. Appel Ernst, polisiewoordvoerder, het aan Maroela Media gesê die polisie is nog op die toneel en sal later kommentaar lewer as meer inligting beskikbaar is.